**ZMLUVA O DIELO**

**č. O/08/2025**

uzatvorená podľa § 536 a nasl. Obchodného zákonníka

# Obchodné meno: Obec Ostrý Grúň

**Sídlo:** Ostrý Grúň 193, 966 77 Ostrý Grúň

**IČO:** 00320901

**Oprávnený konať v mene spol.:** Ing. Ján Adamov, starosta

(ďalej len **„objednávateľ“**)

a

**Obchodné meno:** **METAL SERVIS Recycling s. r. o.**

**Sídlo:** Príboj 549, 976 13 Slovenská Ľupča

**IČO:** 36622630

**IČ DPH:** SK 2021762787

**Zapísaný:** Obchodný register Okresného súdu v Banskej

 Bystrici, oddiel: Sro, vložka číslo: 8833/S

**Telefón:** 048/471 63 14, 0910 870 998

**Oprávnený konať v mene spol.:** Ing. Jozef Vašina, konateľ

(ďalej len **„odberateľ“**)

**Čl. I.**

**VŠEOBECNÉ USTANOVENIA**

1. Objednávateľ odpadu sa zaväzuje, že zhotoví pre odberateľa odpadu dielo podľa
Čl. II. tejto zmluvy.
2. Odberateľ odpadu sa zaväzuje po splnení podmienok uvedených v Čl. II. a III.
tejto zmluvy prevziať dielo za účelom zberu.

**Čl. II.**

**PREDMET ZMLUVY**

1. Objednávateľ odpadu zabezpečí pre odberateľa:
	1. zhromažďovanie elektroodpadov v zmysle Čl. III, bod 6, 7, 8
	tejto zmluvy
	2. zhromažďovanie[[1]](#footnote-1) a zber použitých prenosných batérií a akumulátorov okrem NiCd a Li s hmotnosťou nad 1 kg. (Prenosné – 1 ks nad 1 kg, automobilové a priemyselné).
2. Špecifikácia elektroodpadov je uvedená v Prílohe č. 1, ktorá je neoddeliteľnou súčasťou tejto zmluvy.
3. Odberateľ odpadu zabezpečí zber a prepravu odpadu zhromažďovaného podľa
Čl. III., bod 6 tejto zmluvy.

**Čl. III.**

**VYKONANIE DIELA**

1. Objednávateľ odpadu sa zaväzuje na svoje náklady a na svoje nebezpečenstvo zhotovovať dielo priebežne na dobu neurčitú.
2. Pri vykonávaní diela postupuje objednávateľ samostatne, ale je viazaný pokynmi odberateľa odpadu.
3. Objednávateľ odpadu na seba preberá zodpovednosť za zhotovenie diela – zhromažďovanie elektroodpadov v súlade s Prílohou č. 1.
4. Odberateľ sa zaväzuje, že zabezpečí na území SR zber odpadu z elektrických a elektronických zariadení – katalógové čísla:

|  |  |  |
| --- | --- | --- |
| **Katalógové č. odpadu** | **Názov odpadu** | **Druh odpadu** |
| 20 01 35 | Vyradené elektrické a elektronické zariadenia iné ako uvedené v 20 01 21 a 20 01 23 obsahujúce nebezpečné časti | N |
| 20 01 36 | Vyradené elektrické a elektronické zariadenia iné ako uvedené v 20 01 21 a 20 01 23 a 20 01 35 | O |
| 20 01 23 | Vyradené zariadenia obsahujúce chlórfluórované uhľovodíky | N |
| 20 01 33 | Batérie a akumulátory uvedené v 16 06 01, 16 06 02 alebo 16 06 03 a netriedené batérie a akumulátory obsahujúce tieto batérie | N |

1. Súčasťou odovzdania diela (vyzbieraného a vytriedeného elektroodpadu, v zmysle §3 ods. 7 zákona č. 79/2015 Z. z. o odpadoch) bude objednávka na odvoz elektroodpadu, batérií a akumulátorov, ďalej len „elektroodpadu“, (realizovaná telefonicky, prípadne formou e-mailu).

Odberateľ odpadu si vyhradzuje právo rozhodnúť o termíne a spôsobe naloženia
do pristaveného dopravného prostriedku s avizovaným elektroodpadom. Súčasťou odovzdania diela bude dodací list (s uvedením druhu, hmotnosti a kód zhodnotenia príslušného elektroodpadu), v prípade nebezpečného odpadu Sprievodný list nebezpečného odpadu (ďalej len „SLNO“).

Rozhodujúcim dokladom o prevzatí diela je dodací list alebo SLNO potvrdený odberateľom elektroodpadu. K potvrdeniu daných dokumentov dôjde až po kontrole tu uvedenej hmotnosti elektroodpadu na obchodnej váhe odberateľa (na mieste spracovania). V prípade nesúladu hmotnosti bude rozdiel riešený písomnou dohodou, prípadne prostredníctvom nezávislej inšpekčnej organizácie. V tomto prípade bude dodací list potvrdený až následne po vyriešení hmotnostného rozdielu. Náklady na činnosť inšpekčnej organizácie znáša tá strana u ktorej nesúlad podľa jej zistenia vznikol, prípadne pomerne, ak bol zistený nesúlad u obidvoch strán, a to v pomere zisteného nesúladu. Ak si to situácia vyžiada, musí byť zhotovené dielo vybavené ďalšími dokladmi a náležitosťami v súlade s platnou legislatívou Slovenskej republiky (preprava nebezpečných nákladov a pod.).

1. V súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, je objednávateľ povinný zhromažďovať elektroodpad mechanicky nepoškodený a nerozobratý[[2]](#footnote-2), pričom poškodenie sa vzťahuje hlavne na tú časť elektroodpadu, kde by mohlo dôjsť k úniku nebezpečných látok (luminofórum z obrazoviek a monitorov, ortuť a olovo z batérií, atď.).

Odberateľ odpadu má právo neprevziať priebežné zhotovenie diela, ak toto obsahuje elektroodpady rozobrané alebo mechanicky poškodené.

1. Objednávateľ zhromaždí elektroodpad maximálne na 1 miesto v súlade s pokynmi odberateľa odpadu.
2. Vlastníctvo, ako aj nebezpečenstvo škody k zhotovovanému dielu prechádza na odberateľa prevzatím diela.

**Čl. IV.**

**POVINNOSTI ODBERATEĽA**

1. Odberateľ je povinný zhotovené dielo prevziať za účelom zberu, za predpokladu splnenia podmienok podľa Čl. II., III., a V. tejto zmluvy.
2. Odberateľ je povinný vykonať prehliadku diela na mieste spracovania a potvrdiť jeho príjem v súlade s bodmi 4 a 5 Čl. III. tejto zmluvy.
3. Odberateľ vystaví pre držiteľa odpadu dodací list s uvedeným druhom odpadu (katalógovým číslom), množstvom odpadu (v kilogramoch) a kódom zhodnotenia odpadu.

**Čl. V.**

**POVINNOSTI OBJEDNÁVATEĽA**

1. Objednávateľ odpadu sa zaväzuje, že zhotoví dielo v zmysle tejto zmluvy, pričom je povinný vykonávať práce pri zhotovovaní diela v súlade s platnými predpismi o bezpečnosti a ochrane zdravia pri práci a požiarnej ochrane a za splnenia všetkých ustanovení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a súvisiacich vyhlášok MŽP SR, najmä vyhláška č. 371/2015 Z. z., ktorou sa vykonávajú niektoré ustanovenia zákona o odpadoch, vyhláška č. 365/2015 Z. z., ktorou sa ustanovuje Katalóg odpadov, vyhláška č. 366/2015 Z. z. o evidenčnej povinnosti a ohlasovacej povinnosti a vyhláška č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov.
2. Objednávateľ prehlasuje, že v elektroodpade sa nebudú nachádzať prístroje a zariadenia, ktoré obsahujú rádioaktívne prvky, na ktoré sa vzťahuje špeciálny zákon bez ohľadu na to v akom zariadení sú umiestnené napr. žiariče (meracie zariadenia pracujúce na princípe rádioaktívnych izotopov prvku cézia) atď.
3. Objednávateľ naloží vyzbieraný elektroodpad do pristaveného dopravného prostriedku. Minimálne množstvo elektroodpadu k odberu je stanovené v množstve min. 400 kg.
4. Objednávateľ odpadu sa zaväzuje, že zabezpečí oddelené zhromažďovanie použitých prenosných batérií a akumulátorov od ostatných druhov odpadu a odovzdá ich zvlášť zabalené v kartónových alebo plastových obaloch, v nádobách slúžiacich na uskladnenie použitých prenosných batérií alebo akumulátorov.

**Čl. VI**

**CENA DIELA A PLATOBNÉ PODMIENKY**

1. Cena za zhotovenie diela je určená na základe vzájomnej dohody zmluvných strán a je uvedená v Prílohe č. 2, ktorá je neoddeliteľnou súčasťou tejto zmluvy.

.

**Čl. VII.**

**INÉ UJEDNANIA**

1. Každý z účastníkov má právo túto zmluvu vypovedať písomnou výpoveďou doručenou druhému účastníkovi ale vždy len s účinnosťou k 31. decembru.
2. Odberateľ odpadu je oprávnený odstúpiť od zmluvy bez výpovednej lehoty v prípade, že dôjde k podstatnému alebo k opakovanému porušovaniu platných legislatívnych predpisov objednávateľom odpadu, alebo držiteľ odpadu opakovane, aj napriek predchádzajúcemu upozorneniu zo strany odberateľa odpadu porušuje ustanovenia tejto zmluvy.

Odberateľ odpadu je však v takomto prípade povinný prevziať elektroodpad, ktorý sa v čase doručenia výpovede preukázateľne nachádzal u držiteľa odpadu.

**Čl. VIII.**

**VYŠŠIA MOC**

1. Objednávateľ odpadu ani odberateľ odpadu nie sú vystavení náhrade škôd alebo odstúpenia od zmluvy pre neplnenie záväzkov, ak jeho omeškanie v plnení alebo neplnení záväzkov podľa tejto zmluvy je výsledkom nejakej udalosti spôsobenej vyššou mocou.
2. Pre účely tejto zmluvy znamená „vyššia moc“ udalosť mimo kontrolu zmluvných strán, ktorú nie je možné predvídať a nezahŕňa chybu alebo zanedbanie zo strany držiteľa odpadu a odberateľa odpadu. Také udalosti môžu byť najmä vojny, revolúcie, požiare, záplavy, karanténne obmedzenia, dopravné embargá a štrajky.
3. Strana odvolávajúca sa na udalosť spôsobenú vyššou mocou upovedomí druhú stranu bezodkladne písomne o ukončení tejto skutočnosti.

**Čl. IX.**

**ZÁVEREČNÉ USTANOVENIA**

1. Otázky neupravené touto zmluvou sa riadia príslušnými ustanoveniami Obchodného zákonníka, prípadne ďalšími právnymi predpismi.
2. Zmluvné strany sa zaväzujú akékoľvek rozšírenie, alebo zmenu predmetu tejto zmluvy nad rámec špecifikovaný v Čl. II. tejto zmluvy vopred prerokovať a odsúhlasiť.
3. Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.
4. Zmluva nadobúda platnosť a účinnosť dňom jej podpisu oboma zmluvnými stranami a je uzavretá na dobu neurčitú.
5. Táto zmluva bola vyhotovená vo dvoch rovnopisoch, z ktorých každá zo zmluvných strán obdrží po jednom.
6. Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

V Slovenskej Ľupči dňa 10.01.2025

 ............................................... ...............................................

 Obec METAL SERVIS Recycling s. r. o.

 objednávateľ odberateľ odpadu**Príloha č. 1 - KATEGÓRIE ELEKTROZARIADENÍ v zmysle Prílohy č. 16 k Vyhláške č. 373/2015 Z. z.**

**Zoznam elektrozariadení podľa kategórií, ktoré spĺňajú definíciu elektrozariadenia podľa § 32 ods. 5 zákona a definíciu elektroodpadu z domácnosti podľa § 32 ods. 7 zákona**

|  |  |
| --- | --- |
| Kategória | Názov |
| **1** |  | **Zariadenia na tepelnú výmenu** |
|   | 1.1 | Chladničky |
|   | 1.2 | Mrazničky |
|   | 1.3 | Zariadenia s automatickým výdajom studených výrobkov |
|   | 1.4 | Klimatizačné zariadenia |
|   | 1.5 | Odvlhčovacie zariadenia |
|   | 1.6 | Tepelné čerpadlá |
|   | 1.7 | Radiátory obsahujúce olej a iné zariadenia na tepelnú výmenu, ktoré na tepelnú výmenu používajú iné kvapaliny ako vodu |
|   | 1.8 | Iné |
| Kategória | Názov |
| **2** |  | **Obrazovky, monitory a zariadenia, ktoré obsahujú obrazovky s povrchom väčším ako 100 cm2** |
|   | 2.1 | Obrazovky |
|   | 2.2 | Televízory |
|   | 2.3 | LCD fotografické rámy |
|   | 2.4 | Monitory |
|   | 2.5 | Laptopy |
|   | 2.6 | Notebooky |
|   | 2.7 | Iné |
| Kategória | Názov |
| **3** |  | **Svetelné zdroje** |
|   | 3.1 | Lineárne žiarivky |
|   | 3.2 | Kompaktné žiarivky |
|   | 3.3 | Žiarivky |
|   | 3.4 | Vysokotlakové výbojky vrátane sodíkových tlakových výbojok a výbojky s kovovými parami |
|   | 3.5 | Nízkotlakové sodíkové výbojky |
|   | 3.6 | LED |
|   | 3.7 | Iné |
| Kategória | Názov |
| **4** |  | **Veľké zariadenia** |
|   | 4.1 | Práčky |
|   | 4.2 | Sušičky |
|   | 4.3 | Umývačky riadu |
|   | 4.4 | Sporáky |
|   | 4.5 | Elektrické rúry |
|   | 4.6 | Elektrické varné dosky |
|   | 4.7 | Svietidlá |
|   | 4.8 | Zariadenia na prehrávanie zvuku alebo obrazu |
|   | 4.9 | Hudobné zariadenia okrem píšťalových organov v kostole |
|  | 4.10 | Zariadenia na pletenie a tkanie |
|  | 4.11 | Veľké počítače (mainframe) |
|  | 4.12 | Veľké tlačiarne |
|  | 4.13 | Kopírovacie zariadenia |
|  | 4.14 | Veľké hracie automaty |
|  | 4.15 | Veľké zdravotnícke pomôcky |
|  | 4.16 | Veľké prístroje na monitorovanie a kontrolu |
|  | 4.17 | Veľké spotrebiče, ktoré automaticky vydávajú výrobky a peniaze |
|  | 4.18 | Fotovoltické panely |
|  | 4.19 | Iné |
| Kategória | Názov |
| **5** |  | **Malé zariadenia** |
|   | 5.1 | Vysávače |
|   | 5.2 | Čističe kobercov |
|   | 5.3 | Šijacie stroje |
|   | 5.4 | Svietidlá |
|   | 5.5 | Mikrovlnné rúry |
|   | 5.6 | Ventilačné zariadenia |
|   | 5.7 | Žehličky |
|  | 5.8. | Hriankovače |
|  | 5.9 | Elektrické nože |
|  | 5.10 | Elektrické varné kanvice |
|  | 5.11 | Hodiny a hodinky |
|  | 5.12 | Elektrické holiace strojčeky |
|  | 5.13 | Váhy |
|  | 5.14 |  Spotrebiče na starostlivosť o vlasy a telo |
|  | 5.15 | Kalkulačky |
|  | 5.16 |  Rádiové súpravy |
|  | 5.17 | Videokamery |
|  | 5.18 | Videorekordéry |
|  | 5.19 | Hi-Fi súpravy |
|  | 5.20 | Hudobné nástroje |
|  | 5.21 | Zariadenia na prehrávanie zvuku alebo obrazu |
|  | 5.22 | Elektrické a elektronické hračky |
|  | 5.23 | Zariadenia na športové účely |
|  | 5.24 | Počítače na bicyklovanie, potápanie, beh, veslovanie atď. |
|  | 5.25 | Dymové hlásiče |
|  | 5.26 | Tepelné regulátory |
|  | 5.27 | Termostaty |
|  | 5.28 | Malé elektrické a elektronické nástroje |
|  | 5.29 | Malé zdravotnícke pomôcky |
|  | 5.30 | Malé prístroje na monitorovanie a kontrolu |
|  | 5.31 | Malé zariadenia, ktoré automaticky vydávajú výrobky |
|  | 5.32 | Malé zariadenia s integrovanými fotovoltickými panelmi |
|  | 5.33 | Iné |

|  |  |
| --- | --- |
| Kategória | Názov |
| **6** |  | **Malé IT a telekomunikačné zariadenia (s akýmkoľvek vonkajším rozmerom menej ako 50 cm)** |
|   | 6.1 | Mobilné telefóny |
|   | 6.2 | Zariadenia GPS |
|   | 6.3 | Vreckové kalkulačky |
|   | 6.4 | Smerovače |
|   | 6.5 | Osobné počítače |
|   | 6.6 | Tlačiarne |
|   | 6.7 | Telefóny |
|   | 6.8 | Iné |

**Príloha č. 2**

**CENA DIELA A PLATOBNÉ PODMIENKY**

Cena za zhotovenie diela je určená na základe vzájomnej dohody zmluvných strán a predstavuje sumu vo výške:

* chladiace a mraziace zariadenia 0,000 €/kg
* CRT TV a monitory 0,000 €/kg
* ostatný elektroodpad 0,000 €/kg
* batérie a akumulátory nad 1 kg 0,000 €/kg

(okrem NiCd a Li)

V prípade zmeny cien na trhu budú ceny stanovené v tejto prílohe, aktualizované na základe písomných dodatkov uzatvorených medzi objednávateľom a odberateľom.

V Slovenskej Ľupči , dňa 10.01.2025

 ........................................... ...........................................

 Obec METAL SERVIS Recycling s. r. o.

 objednávateľ odberateľ odpadu

1. Zhromažďovaním odpadu sa v zmysle §3 ods. 4 Zákona 79/2015 Z. z. rozumie „dočasné uloženie odpadu u držiteľa odpadu pred ďalším nakladaním s ním, ktoré nie je skladovaním odpadu.“ [↑](#footnote-ref-1)
2. V zmysle § 33 písm. c) sa zakazuje „rozoberať či inak zasahovať do elektroodpadu pred jeho odovzdaním osobe oprávnenej na prípravu na opätovné použitie elektroodpadu alebo spracovateľovi elektrodpadu.“ [↑](#footnote-ref-2)